Cold, Cold Heart

"Cold, Cold Heart" (בעברית: "קר, לב קר") הוא סינגל קאנטרי שהוקלט על ידי הזמר האמריקאי האנק ויליאמס. הוא יצא לאור ב-2 בפברואר 1951, על ידי חברת התקליטים MGM רקורדס, כסינגל שלא מתוך אלבום. הוא נכנס לספר השירים האמריקאי הגדול. ויליאמס עיבד את המנגינה של השיר מההקלטה של "You'll Still Be in My Heart" של ט. טקסס טיילר מ-1945. בפרקו של הביוגרפיה על ויליאמס בתוכנית American Masters קבע היסטוריון מוזיקת הקאנטרי קולין אסקוט כי ויליאמס התרגש לכתוב את "Cold, Cold Heart" לאחר שביקר את אשתו, שסבלה מזיהום קשה בעקבות הפלה לא מבוקרת שבוצעה ללא ידיעתו של ויליאמס, בבית החולים. אסקוט משער שאשתו, אונדרי, ניהלה מספר מערכות יחסים במקביל לנישואיה עם ויליאמס. פאפי ניל מקורמיק, סולן להקת פלורידה, נכח במפגש בין השניים ומאוחר יותר אמר: ”האנק הלך לבית החולים והתכופף לנשק את אודרי, אך היא מאנה לאפשר לו לגעת בלחיה. היא גידפה את האנק וטענה כי הוא זה שגרם לה לסבול כך. האנק שב לביתו וסיפר למינקת, הגברת רגלנד, שלאודרי יש לב קר כקרה. לאחר מכן הבין כי המרירות שלה נובעת מאישיותה הבוגדנית”. הטיוטה הראשונה של השיר נכתבה ב-23 בנובמבר 1950 בערך. היא הקולטה לראשונה בליווי להקה, ששמה אינו ידוע, ב-21 בדצמבר 1950. בדומה לסינגל הקודם של ויליאמס, "I'm So Lonesome I Could Cry", גם "Cold, Cold Heart" פורסם כבי-סייד של "Dear John".‏ "Dear John" הגיע בשיאו למקום השמיני במצעד הקאנטרי של מגזין הבילבורד, ואילו "Cold, Cold Heart" התגלה כשיר ג'וקבוקס סטנדרטי, שהושמע רבות בדיסקוטקים השונים. בעקבות נתוני ההשמעות הגבוהים שלו, הגיע למקום הראשון באותו מצעד. באותה השנה הוקלט השיר בגרסת פופ על ידי טוני בנט, עם עיבוד תזמורתי של פרסי פיית'. הקלטה זו פורסמה כסינגל על ידי קולומביה רקורדס, כמספר קטלוגי 39449. היא הגיעה לראשונה למצעד של מגזין בבילבורד ב-20 ביולי 1951, עלתה למקום הראשון, ושהתה בו 27 שבועות רצופים. הפופולריות של גרסתו של בנט סייעה לחשיפת מוזיקת הקאנטרי לקהל בין-לאומי, שאהד בעיקר את סוגת הפופ. ביל ג'נוביץ, כתב "Allmusic", הדגיש את השילוב החדשני הזה בין קאנטרי לפופ בכתבה שסקרה את השיר. ”העובדה שמלצר מזמר צעיר ממוצא איטלקי, שגר בקווינס, היה יכול למצוא מכנה משותף עם זמר קאנטרי מוכר מאלבמה מעיד הן על כישוריו של ויליאמס ככותב והן על האוזן המוזיקלית והיצירתית בה ניחן בנט”. ויליאמס אף התקשר לבנט ואמר לו בהלצה: "מדוע הרסת את השיר שלי?", אף שהשמיע אותו רבות בקרב אמני הקאנטרי של אותה תקופה. בנט עדיין נוהג לבצע את השיר בקונצרטים ובאירועים אליהם מוזמן. בשנת 1997 בוצע השיר על ידי קלינט בלאק, שהיה אורח בתוכנית המוזיקה של בנט, A&E's Live By Request. לאחר ההופעה סיפר על תהליך היצירה של השיר, והתאמתו לז'אנר הפופ. הוא אף הקליט גרסה מחודשת לשיר עם טים מקגרו, שנכללה ב-Duets: An American Classic (2006). בשנת 2012 פורסם דואט של בנט עם ויקנטיקו, שנכלל ב-Viva Duets, אלבום אולפן משותף של בנט עם כוכבי המוזיקה הלטינו-אמריקאית. מידע על היצירה "Cold, Cold Heart" באתר מיוזיק בריינז מידע על הקומפוזיציה "Cold, Cold Heart" באתר AllMusic גרסאות נוספות ל"Cold, Cold Heart" באתר SecondHandSongs Escott, Colin; Merritt, George; MacEwen, William (2004). Hank Williams: The Biography. New York: Little, Brown. "session". נבדק ב-15 במאי 2021. {{cite web}}: (עזרה) "Tony Bennett's back for his heart". San Francisco Examiner. 11 בספטמבר 2008. נבדק ב-30 בינואר 2020. {{cite web}}: (עזרה) Whitburn, Joel (1973). Top Pop Records 1940-1955. Record Research. Cold, Cold Heart - Hank Williams | Song Info | AllMusic (באנגלית), נבדק ב-2021-08-19